stanford-oval/wikipedia huggingface dataset:
סינאורניתוזאורוס
גילוי

מאובני סינאורניתוזאור התגלו בתצורת יישיין, שהיא אחת מהתצורות הגאולוגיות של חבורת ג'הול, במחוז ליאונינג שבסין. הסוג הוגדר לראשונה על ידי צוות חוקרים סינים מן המכון לפלאונטולוגיה ופלאואנתרופולוגיה של חולייתנים בבייג'ינג, אחד מהם שו שינג, שבאותו זמן היה סטודנט לתואר שני ובשנים שלאחר מכן הפך להיות המגלה הפורה ביותר של דינוזאורים בתקופתנו. מאובן ראשון זה, שקיבל את הסימון הקטלוגי IVPP V12811, היה מרוסק וחלקי, אך יש לו חשיבות היסטורית בהיותו אחד מראשוני מאובני הדינוזאורים מליאנונינג שהראו דפוס ברור של נוצות חוטיות הדומות לנוצות פלומה של עופות בני-זמננו. בכך הוא סיפק אישוש להשערה המקובלת שמוצא העופות מדינוזאורים מנוצים, ושהדרומאוזאוריים היו בין משפחות הדינוזאורים הקרובות ביותר לעופות.
בשנת 2000, צוות חוקרים מן המוזיאון הגאולוגי הלאומי של סין פרסם מאובן שלם ומפורט של דרומאוזאור קטן-גוף תחת הסימון הקטלוגי NGMC 91. תמונתו התפרסמה בתקשורת, הוא הפך לאחד המפורסמים בציבור מבין מאובני ליאונינג, וקיבל את הכינוי הפופולרי "דייב" (Dave). במאובן של דייב ניתן לראות דפוסים ברורים של נוצות פלומה חוטיות על מרבית חלקי גופו, וכן סימנים פחות ברורים של נוצות בעלות-קולמוס על זרועותיו וזנבו. למעשה, חוקריו של דייב לא שייכו אותו רשמית לסוג כלשהו, אך הם ציינו שפרט לגופו הקטן יותר הוא דומה מאוד לשלד IVPP V12811, והציעו שמדובר בפרט צעיר מאותו הסוג. דייב סווג מאז למספר סוגים שונים על ידי חוקרים שונים, אך אין מחלוקת שהוא דרומאוזאור מנוצה מן הסוג סינאורניתוזאור או מסוג קרוב לו מאוד.
בדומה למצב אצל סוגי דינוזאורים אחרים מליאונינג, קיימים דיווחים ותמונות של מאובנים נוספים במוזיאונים ובאוספים פרטיים בסין אשר קרוב לוודאי שייכים לסוג סינאורניתוזאור, אך עדיין לא תוארו בפרסומים מדעיים רשמיים.
אנטומיה ומורפולוגיה

סינאורניתוזאור הוא בין הדינוזאורים הקטנים ביותר הידועים למדע, בערך בגודל של עורב. אורך הגוף מקצה החרטום ועד קצה הזנב מוערך בכ-90 ס"מ, דומה לגודלם של מאובני מיקרורפטור הגדולים ביותר שהתגלו, ומשקלו מוערך בכשני ק"ג.
אורח חיים

בדומה לשאר הדרומאוזאוריים, סינאורניתוזאור היה ככל הנראה טורף שניזון מחולייתנים קטנים ואולי אף מחסרי חוליות, כמו חרקים. השלד שלו דומה מאוד לזה של קרוב משפחתו מיקרורפטור, שהתגלה בשכבה גאולוגית מאוחרת יותר במספר מיליוני שנים, בתצורת ג'יופוטאנג. בקיבה של כמה מאובני מיקרורפטור נמצאו שרידי שלד של עופות קדומים, יונקים קדומים קטנים, ואפילו דגים. מחקרים לא מאומתים טוענים שהוא הכיל בלסתותיו שיני ארס חלולות, איתם הרג את קורבנותיו.
בניגוד לכמה מאובני מיקרורפטור, מאובני סינאורניתוזאור שהתגלו עד עתה מראים לכל היותר סימנים מטושטשים של נוצות בעלות קולמוס על הזרועות. מסיבה זו חוקרים ואמנים נוטים לשחזר את סינאורניתוזאור בתנוחה זקופה של דרומאוזאור קרקעי המתרוצץ על שתי רגליו האחוריות, כעין גרסה מוקטנת של דיינוניכוס או ולוצירפטור, בעוד שאת מיקרורפטור הם בדרך-כלל משחזרים כמטפס על עצים אשר פורש את ארבעת "כנפיו" על-מנת לדאות לענף נמוך יותר או אל הקרקע. ואולם חוסר דפוסי נוצות תעופה ארוכות במאובני סינאורניתוזאור עשוי להיות רק תוצאה מקרית של איכות שימור נמוכה יותר באותם מאובנים שלו שהתגלו, ובמקרה כזה ייתכן שאף הוא היה מטפס ודואה.
אבולוציה

סינאורניתוזאור משויך למשפחת הדרומאוזאוריים, שיחד עם משפחת הטרודוניים היא הקרובה ביותר לעופות מבין כל שאר משפחות הדינוזאורים התרופודים, אך מהווה ענף מעט צדדי בהתפתחות הדינוזאורים לעופות. סינאורניתוזאור כמעט זהה בתצורת השלד שלו למיקרורפטור ונוטים להעריך שהם קרובים מאוד. למשל, בשנת 2014 ערכו מגלי צ'אנגיורפטור ניתוח קלדיסטי המשווה אותו ל-109 סוגים אחרים של דינוזאורים ועופות קדומים על פי 474 תכונות של השלד. לפי תוצאות ניתוח זה הם שייכו את סינאורניתוזאור לתת-משפחה חדשה בשם "מיקרורפטוריים" (Microraptorinae), ביחד עם מיקרורפטור, צ'אנגיורפטור ומספר סוגים דומים נוספים:
דינוזאוריה
בעלי אגן דמוי לטאה (Saurischia)
תרופודה (Theropoda)
פאראבס (Paraves) - לפני כ-175 מיליון שנה
סקנסוריופטריגיים (Scansoriopterygidae)
יִי (Yi) (יורה 160)
אפידקסיפטריקס (Epidexipteryx) (יורה 160)
אאומנירפטוריים (Eumaniraptora) - לפני כ- 173 מיליון שנה
דרומאוזאוריים (Dromaeosauroidea)
מיקרורפטוריים (Microraptorinae)
צ'אנגיורפטור (Changyuraptor) (קרטיקון 120)
מיקרורפטור (Microraptor) (קרטיקון 120)
סינאורניתוזאור (Sinornithosaurus) (קרטיקון 124)
ולוצירפטוריים (Velociraptorinae)
דיינוניכוס (Deinonychus) (קרטיקון 110)
ולוצירפטור (Velociraptor) (קרטיקון 75)
טרודוניים (Troodontidae)
אביאלאה (Avialae) - לפני כ-170 מיליון שנה
ארכאופטריקס (Archaeopteryx) (יורה 145)
עופות בתראים (Neornithes) - לפני כ-80 מיליון שנה, כוללים את כל העופות בני זמננו
בתרבות

הסינואורניתוזאורוס הופיע בסדרה הכוכב דינוזאור שם נראית להקה שטורפת ג'יהולוזאורוס.
ראו גם

מיקרורפטור
צ'אנגיורפטור
דינוזאורים מנוצים
הערות שוליים

↑  Han. G. et al (2014) "A new raptorial dinosaur with exceptionally long feathering provides insights into dromaeosaurid flight performance" Nature Communications, Vol. 5, Article No:4382, doi:10.1038/ncomms5382
גודלו של סינאורניתוזאור בהשוואה לאדם
מאובן NGMC91 הידוע בכינוי "דייב", מוצג במוזיאון קרנגי להיסטוריה של הטבע
עוגת דבש

| --- | --- |

 
 מאכלים
 סוג:  מזון 
 מטבח:  המטבח היהודי 
 מוצא:  יהדות אשכנז 
 מרכיבים עיקריים:  קמח, דבש 
 
פרוסות עוגת דבש לצד תפוח בדבש
עוגת דבש או לעקעך היא עוגה המומתקת באמצעות דבש, והנאכלת באופן מסורתי בראש השנה, בעיקר על ידי יהדות אשכנז.
מנהג אכילת עוגת הדבש התפתח בעקבות המנהג לאכול בראש השנה תפוח בדבש על מנת לסמל שנה מתוקה. מנהג נוסף הוא להגיש עוגה זו בצורה עגולה, בדומה למנהג להגיש חלה עגולה בראש השנה.
מתכונים לעוגות דבש רבים ושונים. בדרך כלל מדובר בעוגה דחוסה, מאורכת, בדומה ל"אינגליש קייק", לעיתים בתוספת אגוזים, שקדים או צימוקים, אך יש גם מתכונים קלי-משקל, המזכירים יותר עוגת ספוג. תוספות מקובלות הן קפה או תה, להדגשת הצבע, ותבלינים שונים, בהם ציפורן, זנגביל או קינמון.
יש המשווים את עוגת הדבש ללחם זנגביל ("ג'ינג'רברד"), המקובל באירופה ובארצות הברית[דרושה הבהרה]
קיימת השערה, לפיה המסורת היהודית של עוגות דבש ראשיתה במצרים הקדומה, בעוגות שנקראו "בסבוסה"[דרוש מקור].
ראו גם

המטבח היהודי
ראש השנה
עוגת ספוג
סריול ריבוליאנה

| סריול ריבוליאנה |
| --- | --- |
 סריול ריבוליאנה
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: דקראים
תת־סדרה:: דמויי-דקר
משפחה:: צניניתיים
סוג:: סריול
מין:: סריול ריבוליאנה
שם מדעי
 Seriola rivoliana ‏ולנסיין, 1833

דג סריול שנתפס בחכה
סריול ריבוליאנה או סריול צהוב זנב (שם מדעי: Seriola rivoliana) הוא מין דג טורף ממשפחת הצניניתיים, הקרוב למין הגדול ביותר במשפחה, סריול אטלנטי. המין תואר לראשונה ב-1833 בידי החוקרים הצרפתים ז'ורז' קיווייה ואשיל ולנסיין שקיבצו את המידע בספר הכולל מינים רבים, Histoire naturelle des poissons.
מאפיינים

אורכו של דג הסריול 90 סנטימטרים בממוצע אך נמצאו פרטים באורך 160 סנטימטרים ובמשקל 60 קילוגרם. לדג ישנו גוף פחות מוארך מרוב הצניניות, וצבעו תכלת ואפור כהה עם פס מעל ראשו וגבו בצבע זית. הבטן בהירה יותר משאר הגוף ולאורך צידי הגוף עובר פס לבן דק. הסנפירים הרחבים והזנב חומים וקצה הזנב שחור. הדג בעל גוף זרים וראש מגודל עם עיניים צהובות ופה גדול. לדג סנפיר גבי נמוך המופנה אחורה וסנפירי שת מופנים אחורה גדולים, כמו אצל דגי טונה.
הדג נודד סביב האוקיינוסים הטרופיים בחיפוש מזון והוא נמצא סביב פני הים ויצלול עד עומק 120 מטר. קבוצות סריולים ישחו לאורך שוניות אלמוגים ומדרונות וחלקם פוקדים ספינות טרופות בתדירות גבוהה. הם נפוצים באוקיינוס השקט וההודי מקניה ודרום אפריקה עד לאיי מריאנה, האי וויק, איי ריוקיו, כמה איים מצפון לניו זילנד וקלדוניה החדשה ובשטח שבין קליפורניה ופרו וכן באיי גלאפגוס. באוקיינוס האטלנטי הם יותר נדירים ונמצאים סביב בריטניה, למפדוזה ונכנסים לים התיכון.
דגים אלה הם טורפים הניזונים מדגים קטנים יותר ומדיונונים עליהם הם עטים במהירות. הדגים יתקרבו לכרישים כדי להוריד טפילים מעורם אל עורם הקשה של הכרישים ויעשו אותו דבר לצוללנים. דגים אלה מתרבים במשך כל השנה.
הערות שוליים

↑  סריול ריבוליאנה באתר הרשימה האדומה של IUCN
סריול

| סריול |
| --- | --- |
 סריול אטלנטי
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: דקראים
תת־סדרה:: דמויי-דקר
משפחה:: צניניתיים
סוג:: סריול
שם מדעי
 Seriola ‏קיווייה, 1816

סריול (שם מדעי: Seriola) הוא סוג של דגי גרם ימיים, המשתייכים למשפחת הצניניתיים, שבסדרת הדקראים. סוג זה מכיל את המינים הגדולים ביותר במשפחה. כיום משייכים לסוג זה 9 מינים, אך כמה חלוקות משייכות לסוג מינים נוספים, וכמה מינים שיוחסו לסוג הועברו או בוטלו.
מאפיינים

הסריולים הם דגים שריריים בעלי זנב חזק והם טורפים מהירים ואורכם יכול לעלות מעל 2 מטרים ולמשקל 96 קילוגרם במינים הגדולים כמו סריול לננדי וסריול אטלנטי. הם חיים בכל האוקיינוסים ונפוצים הן במים רדודים סמוך לקרקעית והסלעים או מעליהם והן בים הפתוח העמוק. צבעם כחול בהיר עם פס לאורך הצדדים בקרבת הזנב הרחב, והם יכולים להאיץ במהירות.
דגים אלה הם טורפים של דגים אחרים, רכיכות וסרטנים שהם חוטפים באמצעות לסתותיהם הגדולות. הם עצמם נטרפים בידי דגים גדולים מהם כמו טונה ומפרשניים, בידי יונקים ימיים וחלקם גם נידוגים בידי האדם.
מינים

Seriola carpenteri
סריול אטלנטי (Seriola dumerili)
Seriola fasciata
סריול סמואה (Seriola hippos)
סריול ללנדי (Seriola lalandi)
Seriola peruana
סריול יפני (Seriola quinqueradiata)
סריול ריבוליאנה (Seriola rivoliana)
Seriola zonata
ספורטקרינג בוורן

ואסלנד-בוורן  הוא מועדון כדורגל מקצועי מהעיר בוורן, בלגיה המשחק בליגת המשנה בבלגיה. המועדון מייצג את הערים האסדונק, בוורן וסינט-ניקלאס.
היסטוריה

המועדון נוסד כמועדון חובבני בשם "הכוכב האדום" בשנת 1936. ב-1944 הצטרף להתאחדות לכדורגל הבלגית תחת השם "הכוכב האדום האסדונק" והחל לשחק בליגות הנמוכות. ביוני 2002 שינה המועדון את שמו ל"כוכב האדום ואסלנד", על שם ואסלנד - האזור שבו שוכנות האסדונק וסיינט-ניקלאס, ועבר לשחק באצטדיון בעיר סינט-ניקלאס שהיה שייך קודם לקבוצה המקומית שהתאחדה עם לוקרן. בשנת 2010 התאחדה עם קבוצת בוורן ובעקבות זאת שינתה את שמה ל"ואסלנד-בוורן" ועברה לשחק באצטדיון של בוורן,  פריטייל, שמכיל 13,290 מקומות.
בעונת 2011/12 סיימה הקבוצה במקום השני בליגה הבלגית השנייה ועלתה לליגת העל הבלגית. בסיום עונת 2020/21 הקבוצה נשרה לליגת משנה.
בשנת 2022 שינה המועדון את שמו לספורטקרינג בוורן, דבר שנעשה בהסכמה עם מועדון הכדורגל בוורן.
שחקנים מפורסמים

בלגיה ג'רי פורטרס
קמרון הרווה נ'דג'אנה אונאנה
קנדה תומאש ראדזינסקי
ניו זילנד כריסטיאן בוקאנוגה
שווייץ ז'אן-פייר לה פלאסה
סריול ללנדי

| סריול ללנדי |
| --- | --- |
 סריול ללנדי
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: דקראים
תת־סדרה:: דמויי-דקר
משפחה:: צניניתיים
סוג:: סריול
מין:: סריול ללנדי
שם מדעי
 Seriola lalandi ‏ולנסיין, 1833

סריול ללנדי (שם מדעי: Seriola lalandi) הוא מין של דג ים ממשפחת הצניניתיים מהסוג סריול, בו המינים הגדולים ביותר במשפחה. הוא מצוי בטבע במי האוקיינוסים של חצי הכדור הדרומי, אף שבעבר חשבו שהוא מצוי בכל האוקיינוסים. עם זאת לעיתים הוא נודד צפונה עד חצי הכדור הצפוני. לא ידוע עליהם הרבה והם לא נצפים הרבה בטבע. הצנינית הוגדרה בשנת 1833 ושמה המדעי נקרא ע"ש החוקר הצרפתי פייר אנטואן דלאלנד (אנ').
מאפיינים

הבוגרים חיים סביב איים מרוחקים, הרי מצולה ובשוניות מבודדות, כרי אצות קלפ או קרקעות סלעיים בעומק שבין 3 ל-825 מטרים.
הסריול הוא דג גדול המגיע לאורך של עד 180 סנטימטרים, והפרטים הגדולים ביותר הגיעו לאורך 250 סנטימטרים ולמשקל של 96.8 קילוגרם, מה שהופך אותו לאחד מגדולי הצניניות. הוא יכול לחיות עד 12 שנה בטבע. הסריול מזכיר במראהו מעט סלמון, והוא בעל גוון כחול בהיר עם פס דק לאורך צידי הגוף והבטן לבנה, הסנפירים צהובים והזנב צהוב בעל אונות רחבות וחזקות והוא חסר את סנפירי השת הארוכים של מרבית הצניניות. הסנפירים הגביים פרוקים ונמוכים, אך יכולים להזדקף בעת שחייה מהירה. הראש גדול ומעוגל עם עיניים גדולות בצבע צהוב.
דג זה הוא טורף של דגי גרם, סרטנאים ודיונונים המרחפים במים, אחריהם הוא עט במהירות גבוהה. לעיתים די נדירות הוא מצוי בחבורה קטנה הניזונה יחדיו.
הסריול נידוג כדג מאכל ומספר מדינות כמו ניו זילנד, ארצות הברית, צ'ילה, יפן ודרום אוסטרליה מגדלים דגים אלה בחקלאות ימית רווחית. הסריול איננו מצוי בסכנה בגלל הדיג.
הערות שוליים

↑  סריול ללנדי באתר הרשימה האדומה של IUCN
עוגן במים

עוגן במים הוא אלבום האולפן השמיני של אביתר בנאי, אשר יצא ב-25 בדצמבר 2023. האלבום כולל גרסאות כיסוי לשירים בשילוב קטעי מעבר.
רקע

החל מהשבוע הראשון של מלחמת חרבות ברזל, היה אביתר בנאי מדי יום חמישי מארגן מפגשים בזום אשר היו משודרים גם בדף הפייסבוק שלו, ובם היה מנגן ומלמד תנ"ך. במפגשים אלו, היה נוהג בין היתר לבצע גרסאות כיסוי לשירים, כגון: "שיר ללא שם", "מחפש את הכיוון" ועוד.
לסדרת מפגשים זאת קרא בשם "עוגן במים בינתיים", ומכאן שמו של האלבום.
עטיפת האלבום היא איור של אורין קדרון: שדות פורחים של קיבוץ ניר יצחק - מתוך פרויקט "זיכרון עוטף", מיזם איור של המחלקה לתקשורת חזותית בבצלאל אקדמיה לאמנות ועיצוב בירושלים.
ביצועים במצעדים

"אחרי החגים" הגיע למקום ה-100 במצעד ההיטליסט של מאקו.
"אל תפחד" הגיע למקום ה-50 במצעד ההיטליסט של מאקו.
"דמיון חופשי" הגיע למקום ה-47 במצעד ההיטליסט של מאקו.
"מה אעשה" הגיע למקום ה-51 במצעד ההיטליסט של מאקו.
"שיר ללא שם" הגיע למקום ה-46 במצעד ההיטליסט של מאקו.
"יש בך" הגיע למקום ה-86 במצעד ההיטליסט של מאקו.
"שיר" הגיע למקום ה-83 במצעד ההיטליסט של מאקו.
רשימת רצועות

| עוגן במים> מס' | עוגן במים> שם | עוגן במים> ביצוע מקורי | עוגן במים> משך | עוגן במים>  | עוגן במים>  | עוגן במים>  | עוגן במים>  | עוגן במים>  | עוגן במים>  |
| --- | --- | --- | --- | --- | --- | --- | --- | --- | --- |
| 1. | אחרי החגים  |   | 0:43 |  |  |  |  |  |  |
| 2. | אל תפחד  | אהוד בנאי | 4:11 |  |  |  |  |  |  |
| 3. | דמיון חופשי  | יצחק קלפטר | 3:21 |  |  |  |  |  |  |
| 4. | מה אעשה  | ארז לב ארי | 3:20 |  |  |  |  |  |  |
| 5. | פנים מחוקות  |   | 0:53 |  |  |  |  |  |  |
| 6. | שיר ללא שם  | יהודית רביץ | 3:38 |  |  |  |  |  |  |
| 7. | יש בך  | החברים של נטאשה | 2:39 |  |  |  |  |  |  |
| 8. | סינוס  |   | 0:43 |  |  |  |  |  |  |
| 9. | שיר  | אתי אנקרי | 3:57 |  |  |  |  |  |  |
| 10. | מחפש את הכיוון  | מאיר בנאי | 3:20 |  |  |  |  |  |  |
| 11. | הדייגים  | ארז הלוי | 2:59 |  |  |  |  |  |  |
| 12. | בוגונוויליה  |   | 0:57 |  |  |  |  |  |  |
| 13. | שיר אהבה טרי  | שלמה גרוניך | 3:33 |  |  |  |  |  |  |
| משך כולל: | משך כולל: | משך כולל: | 34:20 |  |  |  |  |  |  |
הערות שוליים

1 2  Yaron Ten Brink, בכל חמישי מאז ה-7.10, אביתר בנאי מנגן ומלמד לייב. וזה מפעים, באתר בכל חמישי מפרוץ המלחמה, אביתר בנאי מנגן ומלמד לייב. וזה מפעים | טיים אאוט, ‏2023-11-23
↑  אביתר בנאי: "יש עכשיו התעוררות ישראלית וולקנית ומתפרצת" | ישראל היום, באתר www.israelhayom.co.il, ‏2023-12-25
1 2 3 4 5 6 7  היטליסט – מצעד המוזיקה הרשמי של ישראל, באתר מאקו, ‏2 בינואר 2024
| אביתר בנאי |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | "אביתר בנאי" (1997) • "שיר טיול" (1999) • "עומד על נייר" (2005) • "לילה כיום יאיר" (2009) • "יפה כלבנה" (2013) • "לשונות של אש" (2017) • "החיים מתחילים לנגן" (2021) • "עוגן במים" (2023) • שיחות שלום (2024) |  |
| אלבומי הופעה | "Live at TEDER" ‏(2022) • "בחזרה לאלבום הראשון" (2023) |  |
| שירים נבחרים | "מתי נתנשק" • "כלום לא עצוב" • "תחרות כלבים" • "עד מחר" • "אבא" • "אותיות פורחות באוויר" • "לילה כיום יאיר" • "עד מחר" • "יפה כלבנה" • "פרגולה" |  |
| --- | --- |
בקרת זהויות :  MusicBrainz release group: 1fc3d3ad-00c4-4e69-b06e-0e48c57632d3 
ערך זה הוא קצרמרבנושא אלבומים. אתם מוזמנים לתרום לוויקיפדיה ו.
סליו טראוולי

סליו טראוולי (באנגלית: Sallieu Tarawallie; נולד ב-3 בינואר 1995 בסוואפה שבסיירה לאון) הוא כדורגלן מסיירה לאון המשחק בעמדת החלוץ בקבוצת קאלון מליגת העל של סיירה לאון.
קריירת מועדונים

טראוולי החל את הקריירה המקצוענית שלו בקאלון מליגת העל של סיירה לאון, ובשנת 2015 הצטרף אל בית"ר תל אביב בת ים מהליגה הלאומית. הוא ערך במועדון שבע הופעות ליגה.
לאחר שעזב את ישראל חתם טראוולי בדילה גורי מליגת העל הגאורגית. ב-5 במרץ 2017 ערך את הופעת הבכורה שלו במועדון, בתיקו 0-0 נגד צ'יחורה סצ'חרה במסגרת המחזור הראשון בליגה לעונת 2017. ב-8 באפריל הבקיע את שער הבכורה שלו במועדון, בתיקו 1-1 נגד קולחתי 1913 פותי במסגרת המחזור השישי בליגה. הוא ערך 22 הופעות ליגה במדי המועדון, בהן ערך חמישה שערים.
לאחר מכן עבר למבבנה סוואלווס מליגת העל של אסוואטיני. ב-17 ביולי 2018 ערך את הופעת הבכורה שלו בליגת האלופות האפריקאית, בהפסד 3-0 לאטויי ספורטיב דו סאהל במסגרת שלב הבתים לעונת 2018.
לפני עונת 2019 חזר טראוולי ליבשת אירופה וחתם בויקינגור אולפסוויק מליגת המשנה האיסלנדית. הוא ערך במועדון 20 הופעות ליגה, בהן הבקיע שלושה שערים.
לאחר שעזב את ויקינגור אולפסוויק חזר לקאלון מליגת העל של סיירה לאון, הקבוצה בה התחיל את הקריירה המקצוענית שלו.
קריירה בינלאומית

ב-21 ביוני 2015 ערך טראוולי את הופעת הבכורה שלו בנבחרת סיירה לאון, בהפסד 2-1 לנבחרת מאוריטניה במסגרת מוקדמות אליפות האומות האפריקאיות 2016. במשך זה הבקיע את שער הבכורה שלו בנבחרת.
הערות שוליים

↑  Landsliðsmaður Sierra Leóne til Víkings באתר MBL,‏ 2 במאי 2019 (באיסלנדית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סליו טראוולי".
סליה קרוז

| --- | --- |

 לידה:  21 באוקטובר 1925 הוואנה, קובה 
 פטירה:  16 ביולי 2003 (בגיל 77) פורט לי, ארצות הברית 
 שם לידה:  Úrsula Hilaria Celia de la Caridad de la Santísima Trinidad Cruz Alfonso 
 מקום קבורה:  בית הקברות וודלואן 
 מוקד פעילות:  ארצות הברית, קובה 
 תקופת הפעילות:  מ-1948 
 סוגה:  מוזיקת רומבה קובנית, סלסה 
 סוג קול:  קונטרה אלט 
 חברת תקליטים:  סוני מיוזיק, Tico Records, פניה רקורדס, Seeco 
 בן או בת זוג:  Pedro Knight 
 פרסים והוקרה:  המדליה הלאומית לאומנויות (1994)  היכל התהילה הבין-לאומית למוזיקה לטינית (1999)  היכל התהילה של בילבורד למוזיקה לטינית (1994)  Lo Nuestro Excellence Award (1990)  ASCAP Latin Heritage Award (1999)  פרס גראמי הלטיני לאלבום הסלסה הטוב ביותר (2004)  כוכב בשדרת הכוכבים בהוליווד (17 בספטמבר 1987)  פרס גראמי הלטיני לאלבום הסלסה הטוב ביותר (2002)  פרס גראמי הלטיני לאלבום הסלסה הטוב ביותר (2000)  פרס גראמי לאלבום טרופי לטיני (1990)  פרס גראמי לאלבום סלסה (2003)  פרס גראמי הלטיני לאלבום סלסה/מרנגה (2004)  פרס גראמי למפעל חיים (2016)  דוקטור לשם כבוד מאוניברסיטת מיאמי (14 במאי 1999) 
 פרופיל ב-IMDb
 
סליה קרוז בהופעה בפריז ב-1980
סליה קרוז, 1992
סליה קרוז (בספרדית: Celia Cruz; ‏21 באוקטובר 1925 – 16 ביולי 2003) הייתה זמרת סלסה ממוצא קובני. היא זכתה שלוש פעמים בפרס גראמי וארבע פעמים בפרס גראמי הלטיני, ומכרה 23 אלבומים שהגיעו למעמד של אלבום זהב.
קורות חייה

קרוז נולדה בהוואנה בשנת 1925 בשם אורסולה הילאריה סליה קארידאד קרוז אלפונסו. בנעוריה לקחה אותה דודתה להופיע כזמרת במופעי קברט, אך אביה התעקש שתמשיך בלימודיה כדי שתהפוך ביום מן הימים למורה לספרדית. בסופו של דבר היה זה דווקא מורה של קרוז שעודד אותה לפתח קריירה מוזיקלית בנימוק שכך תוכל להרוויח יותר. היא החלה להופיע בתחרויות של כישרונות צעירים ולהקליט שירים ברדיו.
הפריצה של קרוז נרשמה בשנת 1950 לאחר שנקראה למלא את מקומה של הזמרת המלווה את הלהקה הקובנית סונורה מאטאנסרה. בתחילת דרכה הקהל לא קיבל אותה בהתלהבות, אך חברי הלהקה דבקו בהחלטתם להעניק לה את ההזדמנות, והחלטה זו השתלמה בסופו של דבר. קרוז התפרסמה ברחבי קובה ומאוחר יותר במדינות נוספות באמריקה הלטינית שבהן ערכה הלהקה סיבובי הופעות. סמלה המסחרי היה הקריאה "¡Azúcar!" ("סוכר"), שבתחילה היה הפאנץ' ליין בבדיחה שסיפרה במהלך ההופעות, עד שבשלב מסוים ויתרה על הבדיחה, ופתחה את הופעותיה עם הקריאה בלבד.
לאחר המהפכה הקובנית עזבה קרוז את קובה והגיעה לארצות הברית. ב-1961 החלה להופיע עם להקתה בניו יורק. ב-1962 נישאה לחצוצרן הלהקה, פדרו נייט, וב-1965 עזבה עמו את הלהקה. בעוד שקריירת הסולו של קרוז צברה תאוצה הקריירה של נייט דעכה, והוא הפך למנהל ההופעות שלה. בשלב זה היא כבר הייתה לאזרחית ארצות הברית ולפיכך נאסר עליה לחזור לקובה.
בשנים שלאחר מכן הקליטה קרוז מספר אלבומים שלא זכו להצלחה מרובה. ב-1974 שיתפה פעולה עם ג'וני פאצ'קו באלבום "סליה וג'וני", ובעקבות זאת הוזמנה להצטרף להרכב חדש, "פאניה אול סטארס", שכלל אמני סלסה מכל ההרכבים שיוצגו בחברת התקליטים פאניה. ההרכב יצא לסיבוב הופעות ברחבי העולם והופיע, בין היתר, באנגליה, בצרפת ואף בזאיר. בשנות ה-80 הגבירה קרוז את פעילותה במדינות אמריקה הלטינית. לעיתים הופיעה לבד ולעיתים שיתפה פעולה עם אמנים שונים.
ב-1989 זכתה קרוז בפרס גראמי הראשון שלה על המופע המשותף שלה ושל ריי בארטו, "Ritmo en el Corazon", בקטגוריית "האלבום הטרופי הלטיני הטוב ביותר". ב-1994 העניק לה נשיא ארצות הברית, ביל קלינטון, את המדליה הלאומית לאמנות. ב-2002 וב-2003 זכתה שוב בפרסי גראמי, הפעם בקטגוריית אלבום הסלסה הטוב ביותר, על אלבומיה "La Negra Tiene Tumbao" ו-"Regalo Del Alma". בנוסף, זכתה קרוז ארבע פעמים בפרס גראמי הלטיני - בקטגוריות מופע הסלסה הטוב ביותר (2000), האלבום הטרופי המסורתי הטוב ביותר (2001) ואלבום הסלסה הטוב ביותר (2002 ו-2004).
בשנת 2001, השתתפה בשיר "El Ultimo Adios (The Last Goodbye)". ב-2003 הלכה קרוז לעולמה לאחר שלקתה בסרטן המוח. לאחר מותה עבר ארונה בערים אמריקניות בעלות אוכלוסייה קובנית גדולה כדי לאפשר למעריציה לחלוק לה כבוד אחרון. היא הובאה למנוחות ברובע הברונקס, ובהתאם לבקשתה נקברה עימה אדמה שהביאה מגואנטנמו, המקום היחיד בקובה שבו יכלה לבקר.
אלבומה האחרון של קרוז, "Regalo del Alma", יצא לאחר מותה, ב-2004.
עוגת חג המולד

| --- | --- |
עוגת חג המולד מעוטרת
עוגת חג המולד מעוטרת
 
 מאכלים
 סוג:  עוגה 
 מרכיבים עיקריים:  עוגת פירות, פנפורטה, Allahabadi cake, עוגת דאנדי, gubana 
 
עוגת חג המולד (באנגלית: Christmas cake) היא עוגת פירות מעוטרת המוגשת כקינוח בסיום ארוחת ערב חג המולד מדי חג המולד בממלכה המאוחדת, אירלנד ומדינות חבר העמים הבריטי.
העוגה מכילה פירות יבשים, צימוקים שקדים ודובדבנים ומעוטרת במרציפן או זיגוג סוכר. יש המוסיפים לעוגה אלכוהול.
הגרסה הסקוטית של העוגה נקראת "עוגת דנדי" על שם העיר דנדי בסקוטלנד, בה נוצרה גרסה זו המכילה ויסקי.
גרסאות אחרות של העוגה מכילות קרם תפוחים או תפוחים פרוסים.
נהוג להכניס לתוך העוגה מטבע או טבעת והמוצא אותה יכול להביע משאלה, או לפי אמונה אחרת, יזכה למזל טוב בשנה שלאחר מכן.
ראו גם

פנפורטה
פנטונה
שורטברד
עוגת המלך
קק לאפיס סראוואק
סיפוח בקעת הירדן לישראל

מפת תוכנית אלון, 1967
מפת התכנית של בנימין נתניהו לסיפוח בקעת הירדן, 2019
סיפוח בקעת הירדן לישראל הוצע ונתמך על ידי פוליטיקאים ישראלים רבים מאז החל השלטון הישראלי על יהודה ושומרון ב-1967. הרעיון בא לידי ביטוי בתוכנית אלון שהוגשה בשנת 1967 על ידי שר העבודה יגאל אלון, ובתוכנית השלום של הנשיא טראמפ.
בקעת הירדן

על פי נתוני בצלם, כ-65,000 פלסטינים וכ-11,000 מתנחלים ישראלים מתגוררים בבקעת הירדן. על פי נתוני שלום עכשיו, ההצעה כוללת את סיפוחן של כ-30 התנחלויות ו-18 מאחזים שבהם מתגוררים 12,778 מתנחלים, וכן 48 יישובים פלסטיניים בשטח C. בבקעה נמצאים גם כן 15 יישובים בשטחי A ו-B, בהם מתגוררים 44,715 פלסטינים.
הצעות לסיפוח > תוכנית אלון

תוכנית אלון הייתה תוכנית מדינית שהציעה שהשטחים שנכבשו במלחמת ששת הימים יחולקו בין ישראל לבין ישות אוטונומית בשליטת תושבי השטחים הפלסטינים או בקונפדרציה עם ממלכת ירדן. התוכנית הוגשה בשנת 1967 על ידי יגאל אלון, שר החקלאות, לראש הממשלה לוי אשכול. התוכנית לא התקבלה באופן רשמי, אך הייתה לה השפעה מרכזית על מדיניות ההתיישבות הישראלית ביהודה, שומרון וחבל עזה של ממשלות המערך והעבודה, עד עליית הליכוד לשלטון בשנת 1977.
הצעות לסיפוח > הצעות נוספות

בכנסת השלוש עשרה הוגשה על ידי חברי הכנסת משה פלד, אליעזר זנדברג, רפאל איתן, פיני בדש, וחיים דיין הצעת חוק להחלת ריבונות על בקעת הירדן ומדבר יהודה. הצעת חוק דומה הוגשה על ידי חבר הכנסת אליהו בן-אלישר.
בכנסת הארבע עשרה הועלתה הצעת חוק לסיפוח בקעת הירדן על ידי חבר הכנסת אבנר חי שאקי.
בכנסת החמש עשרה הוגשה הצעת חוק להחלת המשפט הישראלי בבקעת הירדן על ידי סיעת איחוד לאומי-ישראל ביתנו. הצעת חוק דומה הוצעה על ידי חברי הכנסת ישראל כץ, יאיר פרץ, יולי אדלשטיין, דוד אזולאי ואמנון כהן.
בכנסת השבע עשרה הגיש חבר הכנסת ישראל כ"ץ הצעת חוק להחלת ריבונות ישראל על בקעת הירדן.
הצעות לסיפוח > הצעת הסיפוח של נתניהו

ב-10 בספטמבר 2019, במהלך מערכת הבחירות לכנסת ה-22, הציג ראש ממשלת ישראל בנימין נתניהו תוכנית לסיפוח בקעת הירדן. על פי התוכנית, יסופחו בבקעת הירדן השטחים בין נהר הירדן לציר אלון, קו הגבול שהוצע במסגרת תוכנית אלון. נוסף על כך, יסופחו אזורים הגובלים לחוף הצפוני של ים המלח, ויריחו תהיה מובלעת בתוך השטח המסופח. עם הקמת ממשלת ישראל השלושים וחמש, הוסכם כי 1 ביולי 2020 יהיה התאריך שבו תעלה סוגיית הסיפוח לדיון בכנסת ובממשלת ישראל, אם כי בפועל סיפוח כזה לא בוצע במועד הנקוב. ב-13 באוגוסט 2020, עם חתימת הסכם איחוד האמירויות הערביות–ישראל, הודיע נתניהו על השעיית כוונותיו לספח את בקעת הירדן, כחלק מתנאי ההסכם שהציבה איחוד האמירויות הערביות.
הערות שוליים

↑  Netanyahu announces post-election plan to annex Jordan Valley, www.aljazeera.com (באנגלית)
↑  The Jordan Valley, Btselem
↑  Data on Netanyahu's Jordan Valley Annexation Map, Peace Now, ‏2019-09-11 (באנגלית אמריקאית)
↑  הצעת חוק בקעת הירדן ומדבר יהודה תחילה, התשנ"ה-1995, באתר הכנסת
↑  הצעת חוק בקעת הירדן, התשנ"ו-1995, באתר הכנסת
↑  הצעת חוק בקעת הירדן, התשנ"ח-1998, באתר הכנסת
↑  הצעת חוק החלת המשפט הישראלי על יישובים שהועברו משטח מדינת ישראל (בקעת הירדן), התש"ס-2000, באתר הכנסת
↑  הצעת חוק בקעת הירדן, התש"ס-2000, באתר הכנסת
↑  הצעת חוק בקעת הירדן, התשס"ז-2007, באתר הכנסת
↑  מורן אזולאי ואלישע בן קימון, ה"הצהרה הדרמטית" של נתניהו: אם אבחר אספח את בקעת הירדן וצפון ים המלח, באתר ynet, 10 בספטמבר 2019
↑  איתמר אייכנר, נתניהו: "בעוד כמה חודשים נקיים התחייבות טראמפ להחלת ריבונות", באתר ynet, 26 באפריל 2020
↑  למרות הבטחות נתניהו - החלת הריבונות בשטחים נתקלת בקשיים, באתר מעריב אונליין, 1 ביולי 2020
↑  בליכוד עקצו: "שלום תמורת שלום"; בנט: "הפסדנו הזדמנות היסטורית לסיפוח", באתר מעריב אונליין, 13 באוגוסט 2020